210 
PIÈCES A L’APPUI. 
La nature aussi des balaines 
Mit en jeu , et principaument 
Il fit mencion des Seraines 
Qui chantent merveilleusement, 
Et compta la fourme comment 
Dessus la croupe d’un g daulphin 
Arrion harpant doulcement 
Print port de mer et bonne fin. 
De la terre et de sa grandeur 
Chanta le sage jouvenciaux , 
Comment sa grande pesandeur 
Soustiennent lignes et cordiaux ; 
D’ommes , de bestes et d’oisiaux, 
De pierres, d’arbres, métaulx, herbes , 
Et de tous ses aultres fardiaulx 
Appolo dit de bons proverbes. 
Et compta comment la Cibelle 
Jadis une gent enfanta 
Contre les Dieux du ciel rebelle, 
Que Juppiter moult redoubla; 
A brief parler, il raconta 
Tant de choses en son langage 
Et si haultement les chanta, 
Qu’on vit qu’il estoit plus que sage. 
(Ibid.) 
Cw iïluses. 
Là eust-on veu de la bombarde 
Jouer dame Eutarpe la blonde, 
Non pas à la mode lombarde, 
Mais si souef que la grande unde 
De la mer esparse et parfonde 
Prioit le cruel vent marin 
Que coy se tînt, pour la faconde 
Ouïr du gracieux clarin. 
Là jouoit de sa doulce harpe 
Tercicoire sur les viviers 
Si souef que brochet et carpe 
Venoient soubs les oliviers ; 
Faulcons, sacres et espréviers 
Se rendoient piteux et mois 
Vers les perdrix et les plouviers , 
En oyant si tendres bémols. 
De Melpomène les douchaines 
Mains d’armonie ne rendoient ; 
Les feuilles , les sentans seraines , 
De leurs arbres se descendoient 
Et sur le préau l’altendoient, 
Lui fesant couche et orillier ; 
Toutes ensemble contendoient 
A plus prèz ses sons orillier. 
Caliope, de grosse trompe 
Quant elle veult ung peu sonner, 
Semble que le ciel fende et rompe 
Et que doye tout estonner ; 
Hault fait-elle Echo résonner 
Laquelle es cavernes et fosses , 
Mons et foretz , sans séiourner , 
Respond aux voix gresles et grosses. 
